《太白仙人下岷峨谣》
宋代·王梦应

太白仙人下岷峨，飞凌素烟紫琼珂。
天风万里吹银河，手挼瑶草光逶迤。
琅琅太清绿云歌，下弄倒影笑羲娥。
锦袍淋漓金叵罗，醉围婵娟玉颜酡。
金庭昔日乘鸾过，不肯上天着朝靴。
下界弱水飞尘多，公为星精辟兵戈。

作者简介：王梦应，字圣与，一字静得，攸县（今属湖南）人。度宗咸淳十年（一二七四）进士，调庐陵尉。